b'\n_START_ARTICLE_\nAmaltheia\n_START_PARAGRAPH_\nAmaltheia (muinaiskreikaksi \xe1\xbc\x88\xce\xbc\xce\xac\xce\xbb\xce\xb8\xce\xb5\xce\xb9\xce\xb1) oli kreikkalaisessa mytologiassa esiintyv\xc3\xa4 nymfi, joka imetti Zeusta Kreetassa. Amaltheia on esitetty my\xc3\xb6s vuohena, joka imetti Zeusta. H\xc3\xa4nen sarveaan pidet\xc3\xa4\xc3\xa4n runsaudensarvena._NEWLINE_Er\xc3\xa4\xc3\xa4n tarinan mukaan pel\xc3\xa4stynyt vuohi oli katkaissut toisen sarvistaan. Amaltheia t\xc3\xa4ytti sarven kukkasilla ja hedelmill\xc3\xa4 ja ojensi sarven Zeukselle, joka asetti sek\xc3\xa4 sarven ett\xc3\xa4 vuohen t\xc3\xa4htien joukkoon Kauriin t\xc3\xa4hdist\xc3\xb6ksi (lat. Capricornus, "vuohi")._NEWLINE_Toisessa tarinassa Zeus katkaisi itse nymfi-vuohen sarven ja ojensi sen takaisin Amaltheialle, luvaten ett\xc3\xa4 se tuottaa kaiken ylt\xc3\xa4kyll\xc3\xa4isyyden, jota h\xc3\xa4n janoaa.'